
JUDEŢUL  N E A M Ţ
     CON                              CONSILIUL  LOCAL   M Ă R G I N E N I 
	 
H O T Ă R Â R E 

Nr. 64 din 22 .12. 2021

privind stabilirea taxei de salubritate la nivelul Comunei Mărgineni, 
pentru persoanele fizice și juridice, pentru anul 2022 

             Consiliul local al Comunei Mărgineni, Judeţul Neamţ, întrunit în ședință ordinară în data de 22 Decembrie 2021; 

          Ținând cont de:
           - raportul de aprobare al primarului Comunei Mărgineni în calitatea sa de iniţiator, înregistrat sub  nr. 5.966 din  07.12.2021;  
          - referatul de specialitate nr. 5.967 din 07.12.2021 al Compartimentului financiar -contabil,  impozite și taxe locale, precum şi avizul favorabil al comisiilor de specialitate ale Consiliului Local;
          Luând act de prevederile art. 26 alin. (1) lit. c), alin. (2) și alin. (3) din  Legea serviciului de salubrizare a localităților nr. 101/2006, cu modificările şi completările ulterioare;
           Având în vedere prevederile  art. 484 din Legea nr. 227/2015 privind Codul fiscal;
           În conformitate cu prevederile art. 30 din Legea 273/2006 privind finanțele publice locale, cu modificările şi completările ulterioare;
           Luând act de prevederile Legii nr. 207/2015 privind Codul de Procedură Fiscală;
           În baza Legii nr. 52/2003 privind transparența decizională în administrația publică;
           În temeiul prevederilor art. 129  alin. (1 ), alin. (2) lit. d), alin. (7) lit. n) , art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare ,
H O T Ă R Ă Ş T E :

            Art. 1 - Se aprobă taxa specială de salubrizare la nivelul Comunei Mărgineni, pentru persoanele fizice și juridice, pe anul 2022, stabilit conform Anexei 1 la prezenta hotărâre.
            Art. 2 - Taxa specială de salubrizare este stabilită pentru plata serviciului de salubritate şi alte cheltuieli legate de buna desfăşurare a activităţii de salubritate a Comunei Mărgineni.
            Art. 3 - Taxa specială de salubrizare se plăteşte de către toți locuitorii Comunei Mărgineni, persoane fizice și de către persoanele juridice care își desfășoară activitatea pe raza administrativ- teritorială a Comunei Mărgineni.
            Art. 4 - Se aprobă Regulamentul privind taxa specială de salubrizare prevăzut în  Anexa nr. 2 la prezenta hotărâre. 
            Modelul declarației inițiale de impunere este prevăzut în Anexa nr. 3 la prezenta hotărâre.  
            Art. 5 - Cuantumul taxei speciale de salubrizare este:
            -   Pentru persoane fizice: 4,0 lei/lună/persoană  (48 lei / an) ;
            -   Pentru persoane juridice : societăți  comerciale  cu  profil  alimentar :  300  lei / an și       
           societăți comerciale agricole, construcții etc. : 150 lei / an.
            Art. 6 - Primarul Comunei Mărgineni prin compartimentele de specialitate din cadrul aparatului de specialitate al primarului, va asigura  aducerea la îndeplinire a prevederilor prezentei hotărâri.
Art. 7 - Secretarul general al Comunei Mărgineni  va comunica prezenta hotărâre Instituției Prefectului – Județul Neamț , autorităților și persoanelor interesate.

            Preşedinte  de  şedinţă,                                        Contrasemnează pentru legalitate ,                                       
           C o n s i l i e r   l o c a l ,                                          Secretarul general al Comunei ,                      
      Claudiu-Gabriel H A I T E Ș                                                    Virgil G A V R I L      

                                                                                
	
Hotărârea a fost aprobată cu 12 voturi ,,pentru” din 12 posibile ;

